Αναστάσιος Ποταμιάνος

Ο Αναστάσιος (Τάσος) Ποταμιάνος (1901 - 1975) ήταν Έλληνας εφοπλιστής.

 Βιογραφικά στοιχεία 
Ήταν γόνος εφοπλιστικής οικογένειας από τον Πύλαρο της Κεφαλλονιάς, η οποία εισήλθε στον εφοπλισμό στις αρχές του 19ου αιώνα, στα τότε βρετανικά Επτάνησα. Πατέρας του ήταν ο εφοπλιστής Γεώργιος Ποταμιάνος. Το 1926 άρχισε να εργάζεται στην επιχείρηση του πατέρα ενώ αργότερα, μαζί με τα αδέλφια του, ίδρυσαν την Ηπειρωτική Ατμοπλοϊκή Εταιρεία, η οποία επικεντρώθηκε στην επιβατηγό ναυτιλία και εισήγαγε την κρουαζιέρα στην Ελλάδα.Epirotiki Line, από την ιστοσελίδα simplonpc.co.uk Ασχολήθηκε επίσης και με τις εισαγωγές αυτοκινήτων.

Κατά την διάρκεια της Κατοχής υπήρξε μέλος και χρηματοδότης της Οργάνωσης «Χ» του Γεωργίου Γρίβα.Σπύρος Παπαγεωργίου, Ο Γρίβας και η «Χ»: το χαμένο αρχείο, σελ. 123, Εκδ. Νέα Θέσις, Αθήνα 2004   

Υπήρξε πρόεδρος του Συνδέσμου Επιχειρήσεων Επιβατηγού Ναυτιλίας (1948 - 1952) ενώ το 1963 διορίστηκε υπουργός Συγκοινωνιών στην κυβέρνηση Πιπινέλη.Το μεταπολεμικό ξεκίνημα της ακτοπλοΐας, από την ιστοσελίδα old.ithacanews.gr

Ήταν παντρεμένος με την Ελένη Ποταμιάνου, κόρη του πολιτικού Ανδρέα - Επαμεινώνδα Σουλτάνη και είχαν αποκτήσει τρία παιδιά τους εφοπλιστές Γεώργιο Ποταμιάνο και Ανδρέα Ποταμιάνο, επίτιμο πρόεδρο της Ένωσης Εφοπλιστών Επιβατηγών ΠλοίωνΈφυγε η Ελένη Ποταμιάνου, από την εφημερίδα Το Βήμακαι την δικηγόρο Βαρβάρα Ποταμιάνου Στοφοροπούλου,σύζυγο του πρέσβη Ευθυμίου Στοφορόπουλου.

 Παραπομπές  	

Κατηγορία:Έλληνες εφοπλιστές
Κατηγορία:Έλληνες υπουργοί Συγκοινωνιών